stanford-oval/wikipedia huggingface dataset:
Yritysten hallinnointi- ja ohjausjärjestelmä

Yritysten hallinnointi- ja ohjausjärjestelmä (YHOJ) määrittelee tietyssä maassa toimivien yritysten sidosryhmien suhteita päätöksenteossa ja vastuunkannossa. Tärkeimmät sidosryhmät ovat kunkin yrityksen johto, hallitus, osakkeenomistajat ja työntekijät. Yritysten hallinnointi- ja ohjausjärjestelmä on ympäristö, jossa määräytyy, millainen on eri sidosryhmien vaikutusvalta yritysten asioissa.
Yritysten hallinnointi- ja ohjausjärjestelmä koostuu erilaisista ajan myötä muodostuneista käytänteistä eli tavoista. Niitä voi olla esimerkiksi tapa, jota noudattaen johtokunnan jäseniä yleensä haetaan ja nimitetään tehtäväänsä. Kokonaisuuteen kuuluu myös säädöksiä, jotka koskevat tilinpitoa ja mm. yrityksen tuloksesta annettavia tietoja. Järjestelmän tärkeä osa ovat myös erilaiset valvovat viranomaiset, kuten kilpailuvirasto ja työviranomaiset. Yrityksen perustajan tai johtajan on otettava näiden – ja monien muiden – tahojen vaatimukset huomioon päätöksissään.
Yritysten hallinnointi- ja ohjausjärjestelmä antaa kullekin yritykselle välineet tavoitteiden saavuttamiseen ja saavutusten seurantaan. Hyvä YHOJ antaa yrityksen hallitukselle ja johdolle sellaisia kannustimia, jotka ohjaavat heitä toimimaan yrityksen ja sen osakkeenomistajien edun mukaisesti.
Englanninkielessä yritysten hallinnointi- ja ohjausjärjestelmää kutsutaan ilmauksella corporate governance. Suomenkielessä on puhuttu myös hyvästä hallintotavasta tai jopa hallinnointikoodista. Terminä yritysten hallinnointi- ja ohjausjärjestelmä on vakiintumassa, sillä sitä käytetään esimerkiksi Euroopan unionin vihreän kirjan suomenkielisessä käännöksessä.
A Hard Rain’s a-Gonna Fall

A Hard Rain’s a-Gonna Fall on Bob Dylanin vuonna 1962 tekemä kappale, joka julkaistiin hänen The Freewheelin’ Bob Dylan -albumillaan vuonna 1963. Kappaleen sanoituksen rakenne perustuu ”Lord Randall” -nimiseen englantilaiseen balladiin.
Dylan kirjoitti kappaleen sanat syyskuussa 1962 ystävänsä Chip Monckin asunnossa. Samana iltana hän näytti runon folk-laulaja Tom Paxtonille, joka piti siitä kovasti ja ehdotti, että Dylan rakentaisi siihen melodian. Ensiesityksensä kappale sai 22. syyskuuta Carnegie Hallissa, New Yorkissa.
Kappaleen sanoituksen merkityksestä on monia erilaisia näkemyksiä. Yhden näkemyksen mukaan kappaleen kertosäe viittaa radioaktiiviseen laskeumaan, mutta Dylan itse on kiistänyt tämän. Dylan kuitenkin myöntää saaneensa innoituksen kappaleen säveltämiseen Kuuban kriisistä, jolloin ydinsodan puhkeaminen oli lähellä. Laulun synkän apokalyptiset ja surrealistiset kielikuvat heijastavat Kuuban kriisin aikoihin vallinnutta pelonsekaista ilmapiiriä.
Aiheesta muualla

Sanoitus. (englanniksi)
Aivo-jänneksantomatoosi

Aivo-jänneksantomatoosi on autosomissa peittyvästi periytyvä aineenvaihduntasairaus, joka johtuu CYP27-entsyymiä tuottavan geenin mutaatiosta. Mutaatio aiheuttaa kolesteroliaineenvaihduntaan vaikuttavan entsyymipuutoksen, jonka seurauksina plasmassa ilmenee erittäin korkeita kolestanoli- ja sappialkoholipitoisuuksia. Kolestanolia ja kolesterolia kertyy sairastuneilla kudoksiin liikaa. Aivo-jänneksantomatoosin arvioitu esiintyvyys on 3–5/100 000.
Oireet

Aivo-jänneksantomatoosin oirekuva voi vaihdella huomattavasti niin oireiden laadun ja vaikeusasteen kuin puhkeamisiänkin osalta. Vastasyntyneen ikterus on mahdollinen. Lapsuudessa voi ilmetä ripulia ja harmaakaihia. Myös oppimisvaikeudet ja kehitysviiveet ovat mahdollisia. Akillesjänteet ja muut jänteet voivat myöhemmässä vaiheessa paksuuntua. Neurologiset oireet alkavat yleensä nuoruusiällä tai nuorella aikuisiällä. Taudinkuva on vähitellen etenevä. Jos aivo-jänneksantomatoosi puhkeaa aikuisena, taudinkuvaa hallitsevat neurologiset ja psykiatriset oireet. Selittämätöntä ripulia voi esiintyä potilailla missä tahansa iässä. Osa potilaista saattaa myös sairastua sepelvaltimotautiin ja saada sydäninfarktin tavallista nuorempana.
Diagnostiikka ja hoito

Aivo-jänneksantomatoosia voidaan epäillä, jos henkilöllä on vähintään kaksi seuraavista oireista:
varhain ilmennyt harmaakaihi
selittämätön jatkuva ripuli
etenevät neurologiset oireet, joihin voivat kuulua ataksia, epilepsia, liikehäiriö, muistin ongelmat ja ääreishermoston häiriöt
rasvakertymästä johtuva jänteen paksuuntuma
Etenkin varhain puhjennut harmaakaihi ja ripuli voivat viitata tautiin, varsinkin jos samanaikaisesti esiintyy psykiatrisia ongelmia. Aivo-jänneksantomatoosin diagnoosin varmistaa geenitutkimus. Aluksi tärkeää on määrittää kolestanolipitoisuus plasmasta ja sappialkoholipitoisuudet virtsasta. Jos sairastuneella on neurologisia oireita, magneettikuvauksessa ovat tyypillisesti havaittavissa pikkuaivojen kudoskato sekä tyvitumakkeiden, pikkuaivojen dentatustumakkeen ja aivokammioita ympäröivän valkean aineen voimistuneet signaalit.
Aivo-jänneksantomatoosiin liittyvä ripuli voidaan hoitaa kenodeoksikoolihapolla. Jos sen käyttö aloitetaan varhain, neurologisten oireiden puhkeaminen saatetaan jopa onnistua ehkäisemään. Pääsääntöisesti samanaikaisesti käytetään statiineja. Neurologisten oireiden hoito on oireenmukainen ja riippuu niiden laadusta.
Alenka Gotar

Alenka Gotar Euroviisuissa Helsingissä toukokuussa 2007.
Alenka Gotar (s. 1977) on slovenialainen sopraano. 
Gotarilla on klassinen koulutus, ja hänellä on ollut useita rooleja muun muassa Wolfgang Amadeus Mozartin ja Antonín Dvořákin oopperateoksissa. Laulajanuran ohella hän toimii musiikinopettajana.
Gotar edusti Sloveniaa vuoden 2007 Eurovision laulukilpailussa Helsingissä kappaleella ”Cvet z juga” sijoittuen finaalissa viidenneksitoista.
Alfa Herculis

| Alfa Herculis |
| --- | --- |

Flamsteedin designaatio:  64 Herculis
Fyysiset ominaisuudet
Näennäinen kirkkaus:  3,48 / 5,4 mv
Massa:  14 M☉
Säde:  400 R☉
Astrometriset ominaisuudet
Tähdistö:  Herkules
Rektaskensio (J2000):  17h 14m 38,80s
Deklinaatio (J2000):  +14° 23′ 25,0″
Etäisyys:  noin 380 valovuotta 120 parsekia
Parallaksi:  8,53 ± 2,03 mas
Ominaisliike:  RA: −6,71 Dec: 32,78 mas/v
Alfa Herculis on kolmoistähti Herkuleen tähdistössä 380 valovuoden päässä Maasta. Se tunnetaan myös nimellä Ras Algethi. Herculis A on punainen jättiläinen, Herculis Ba keltainen jättiläinen ja Herculis Bb valkoinen kääpiö. Sen säde on 400 kertaa Auringon säde ja massa 14 kertaa niin suuri kuin Auringon.
| --- | --- |
Tähdet:  β Her, ζ Her, δ Her, π Her, α1 Her, μ Her, η Her, ξ Her, γ Her, ι Her, ο Her, 109 Her, θ Her, τ Her, ε Her, ρ Her, 110 Her, σ Her, φ Her, 95 Her, 111 Her, 102 Her, λ Her, ν Her, 113 Her, ρ Her, ω Her, 113 Her, χ Her, 69 Her, 93 Her, υ Her, 68 Her, 52 Her, 30 Her, 29 Her, 42 Her, 60 Her, 106 Her, 95 Her, 98 Her, 104 Her, 32 Oph, κ Her, 51 Her, 99 Her, 87 Her, 5 Her, 101 Her, 107 Her, 70 Her, 43 Her, 90 Her, 45 Her, HD 148897, 96 Her, 59 Her, 105 Her, 53 Her, 2 Her, 54 Her, 82 Her, 72 Her, α2 Her, HD 155103, 112 Her, 9 Her, 89 Her, 47 Her, 74 Her, 25 Her, 83 Her, 108 Her, n Her, 78 Her, 73 Her, 16 Her, 4 Her, 50 Her, 84 Her, 10 Her, 79 Her, 37 Her, 100 Her, 21 Her, 77 Her, 100 Her, 39 Her, 56 Her, q Her, 8 Her, 61 Her, 63 Her, OP Her, 97 Her, κ Her, 57 Her, 34 Her, 49 Her, X Her, 41 Her, 48 Her, 14 Her, 49 Ser, 19 Her, U Her, 88 Her, 32 Her, 36 Her, HD 164922, 31 Her, 13 Her, HD 149026, HD 170469
Eksoplaneetat:  14 Her b, HD 164922 b, HD 149026 b
Aaron Rosenberg

| Aaron Rosenberg |
| --- | --- |
 Rosenberg vuonna 1954.
Henkilötiedot
Syntynyt: 26. elokuuta 1926 Brooklyn, New York, New York, Yhdysvallat
Kuollut: 1. syyskuuta 1979 (53 vuotta) Los Angeles, Kalifornia
Kansalaisuus:   Yhdysvallat
Ammatti:  ohjaaja, tuottaja
Aaron Rosenberg (26. elokuuta 1926 Brooklyn, New York, New York – 1. syyskuuta 1979 Los Angeles, Kalifornia) oli yhdysvaltalainen elokuvatuottaja ja -ohjaaja. Hänen tuottamiaan elokuvia ovat muun muassa Glenn Miller Story (1954), Rytmin kuningas – Benny Goodman (1956) ja Kapina laivalla (1962).
Rosenberg pelasi amerikkalaista jalkapalloa opiskeluaikanaan University of Southern Californiassa ja hänet valittiin All-America -joukkueeseen vuosina 1932 ja 1933. Hänet on myös valittu College Football Hall of Fameen.
Aiheesta muualla

Aaron Rosenberg Internet Movie Databasessa. (englanniksi)
Aaron Rosenberg Elonetissä.
Alfa Coronae Borealis

| Alfa Coronae Borealis α CrB |
| --- | --- |

HR-designaatio:  5793
Fyysiset ominaisuudet
Näennäinen kirkkaus:  2,22 mv
Valovoima:  74 / 0,81 aurinkoa
Spektriluokka:  A0 V / G5 V
Väri-indeksi:  U-B -0,02 B-V -0,02
Lämpötila:  9750 / 5400 K
Massa:  2,6 / 0,92 M☉
Säde:  2,89–3,04 / 0,90 R☉
Ikä:  314 miljoonaa vuotta
Astrometriset ominaisuudet
Tähdistö:  Pohjan kruunu
Rektaskensio (J2000):  15h 34m 41,2681s
Deklinaatio (J2000):  +26° 42′ 52,895″
Etäisyys:  75 ± 1 vv (22,9 ± 0,4 pc)
Parallaksi:  43,65 ± 0,79 mas
Alpha Coronae Borealis (α CrB / α Coronae Borealis) on Pohjan kruunun tähtikuviossa sijaitseva kaksoistähti. Tähteä kutsutaan myös nimillä Gemma tai Alphekka/Alphecca. Gemma on latinaa ja tarkoittaa ehkä nuppua, Alpekka on arabiassa Al-Fakkah ”rikkonainen” (rikkonainen tähtien kehä). Gemma on Algol-tyyppinen pimennysmuuttuja, jossa kaksi erilämpöistä ja erikirkkauksista tähteä pimentää vuorotellen toisensa. Valonvaihtelun jakso on 17,4 päivää.
Gemman kirkkaus vaihtelee välillä +2,16 – +2,30, jota on lähes mahdoton havaita paljain silmin. Gemma on siis kaksoistähti, jossa on keltainen ja valkea komponentti, jotka näkyvät vain muuttaamalla tähden valoa, ei kaukoputkella. Keltainen tähti on hyvin aktiivinen röntgensäteilijä. Gemman ympärillä on valtava pölykiekko.
Gemmassa on valkoinen ja keltainen pääsarjan tähti, joiden väli on keskimäärin 0,2 AU, vaihdellen 0,13–0,27 AU Burnhamin mukaan, mutta Hipparcos-satelliitin tietojen mukaan keskimäärin 0,4 AU.
Yleisurheilu kesäolympialaisissa 1924 – miesten 3 000 metrin joukkuejuoksu

Miesten 3 000 metrin joukkuejuoksukilpailuun Pariisin olympiakisoissa 1924 osallistui yhdeksän joukkuetta ja kaikkiaan 44 juoksijaa. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Alkuerät käytiin 11. heinäkuuta ja loppukilpailu 13. heinäkuuta.
Alkuerät

1.erä
| Sija | Joukkue | Kilpailijat | Sija | Sijapisteet | Yhteensä |
| --- | --- | --- | --- | --- | --- |
| 1 |  Suomi | Paavo Nurmi | 1 | 1 | 6 |
| 1 |  Suomi | Ville Ritola | 2 | 2 | 6 |
| 1 |  Suomi | Sameli Tala | 3 | 3 | 6 |
| 1 |  Suomi | Frej Liewendahl | 12 | - | 6 |
| 1 |  Suomi | Elias Katz | 13 | - | 6 |
| 1 |  Suomi | Eino Seppälä | 20 | - | 6 |
| 2 |  Iso-Britannia | Walter Porter | 4 | 4 | 15 |
| 2 |  Iso-Britannia | Bert Johnston | 5 | 5 | 15 |
| 2 |  Iso-Britannia | Bertram MacDonald | 6 | 6 | 15 |
| 2 |  Iso-Britannia | William Seagrove | 9 | - | 15 |
| 2 |  Iso-Britannia | Arthur Clark | 21 | - | 15 |
| 2 |  Iso-Britannia | George Webber | 22 | - | 15 |
| 3 |  Norja | Hans Gundhus | 8 | 8 | 27 |
| 3 |  Norja | Nils Andersen | 10 | 9 | 27 |
| 3 |  Norja | Haakon Jansen | 11 | 10 | 27 |
| 3 |  Norja | Johan Badendyck | 15 | - | 27 |
| 4 |  Italia | Angelo Davoli | 7 | 7 | 31 |
| 4 |  Italia | Ferruccio Bruni | 14 | 11 | 31 |
| 4 |  Italia | Giovanni Garaventa | 17 | 13 | 31 |
| 4 |  Italia | Ernesto Ambrosini | DNF | - | 31 |
| 5 |  Puola | Stanisław Ziffer | 16 | 12 | 41 |
| 5 |  Puola | Stefan Szelestowski | 18 | 14 | 41 |
| 5 |  Puola | Julian Łukaszewicz | 19 | 15 | 41 |
2.erä
| Sija | Joukkue | Kilpailijat | Sija | Sijapisteet | Yhteensä |
| --- | --- | --- | --- | --- | --- |
| 1 |  Yhdysvallat | William Cox | 2 | 2 | 9 |
| 1 |  Yhdysvallat | Edward Kirby | 3 | 3 | 9 |
| 1 |  Yhdysvallat | Willard Tibbetts | 4 | 4 | 9 |
| 1 |  Yhdysvallat | James Connolly | 8 | - | 9 |
| 1 |  Yhdysvallat | Joie Ray | 11 | - | 9 |
| 1 |  Yhdysvallat | Leo Larrivee | 20 | - | 9 |
| 2 |  Ranska | Paul Bontemps | 5 | 5 | 18 |
| 2 |  Ranska | Lucien Duquesne | 6 | 6 | 18 |
| 2 |  Ranska | Camille Barbaud | 7 | 7 | 18 |
| 2 |  Ranska | Armand Burtin | 10 | - | 18 |
| 2 |  Ranska | Léonard Mascaux | 14 | - | 18 |
| 2 |  Ranska | Paul Keller | 16 | - | 18 |
| 3 |  Ruotsi | Edvin Wide | 1 | 1 | 21 |
| 3 |  Ruotsi | Axel Eriksson | 9 | 8 | 21 |
| 3 |  Ruotsi | Sven Lundgren | 19 | 12 | 21 |
| 3 |  Ruotsi | Stig Reuterswärd | 21 | - | 21 |
| 4 |  Espanja | Jesús Diéguez | 12 | 9 | 30 |
| 4 |  Espanja | José Andía | 13 | 10 | 30 |
| 4 |  Espanja | Fabián Velasco | 15 | 11 | 30 |
| 4 |  Espanja | Miguel Palau | 17 | - | 30 |
| 4 |  Espanja | Joaquín Miquel | 18 | - | 30 |
Loppukilpailu

| Sija | Joukkue | Kilpailijat | Aika | Sija | Sijapisteet | Yhteensä |
| --- | --- | --- | --- | --- | --- | --- |
| 1 |  Suomi | Paavo Nurmi | 8.32,0 (OE) | 1 | 1 | 8 |
| 1 |  Suomi | Ville Ritola | 8.40,6 | 2 | 2 | 8 |
| 1 |  Suomi | Elias Katz | 8.45,4 | 5 | 5 | 8 |
| 1 |  Suomi | Sameli Tala | 9.01,5 | 13 | - | 8 |
| 1 |  Suomi | Frej Liewendahl | DNF | - | - | 8 |
| 2 |  Iso-Britannia | Bertram MacDonald | 8.44,0 | 3 | 3 | 14 |
| 2 |  Iso-Britannia | Bert Johnston |  | 4 | 4 | 14 |
| 2 |  Iso-Britannia | George Webber |  | 7 | 7 | 14 |
| 2 |  Iso-Britannia | Walter Porter |  | 10 | - | 14 |
| 2 |  Iso-Britannia | Arthur Clark |  | 14 | - | 14 |
| 2 |  Iso-Britannia | William Seagrove |  | 16 | - | 14 |
| 3 |  Yhdysvallat | Edward Kirby |  | 6 | 6 | 25 |
| 3 |  Yhdysvallat | William Cox |  | 8 | 8 | 25 |
| 3 |  Yhdysvallat | Willard Tibbetts |  | 12 | 11 | 25 |
| 3 |  Yhdysvallat | Leo Larrivee |  | 17 | - | 25 |
| 3 |  Yhdysvallat | Joie Ray |  | 18 | - | 25 |
| 3 |  Yhdysvallat | James Connolly | DNF | - | - | 25 |
| 4 |  Ranska | Paul Bontemps |  | 9 | 9 | 31 |
| 4 |  Ranska | Armand Burtin |  | 11 | 10 | 31 |
| 4 |  Ranska | Léonard Mascaux |  | 15 | 12 | 31 |
| 4 |  Ranska | Camille Barbaud |  | 19 | - | 31 |
| 4 |  Ranska | Paul Keller | DNF | - | - | 31 |
| 4 |  Ranska | Lucien Duquesne | DNF | - | - | 31 |
49 (luku)

| --- | --- |
Luonnolliset luvut
49 ← 40 41 42 43 44 45 46 47 48 49 →
Kardinaaliluku: neljäkymmentäyhdeksän
Järjestysluku: neljäskymmenesyhdeksäs
Tekijät: 1, 7, 49
Alkutekijät:  7^{2}

Roomalainen numero: XLIX
Binääriluku: 110001
Oktaaliluku: 61
Duodesimaaliluku: 41
Heksadesimaaliluku: 31
Vigesimaaliluku: 29
49 (neljäkymmentäyhdeksän) on luonnollinen luku, jota edeltää luku 48 ja seuraa luku 50.
Matematiikassa

49 on puolialkuluku ja siten myös yhdistetty luku.
49 on vajaa luku.
49 on keskitetty kahdeksankulmioluku, koska se on pariton neliöluku.
49 on onnellinen luku.
49 on onnekas luku (engl. lucky number).
49 on Harshad-luku oktaalijärjestelmässä.
49 on palindromi senaarijärjestelmässä (1216).
49 on Duffyn luku.
49 on trimorfinen luku, koska  49^{3}=117\ 649, joka päättyy numeroihin 49.
49 kuuluu Padovanin lukujonoon (engl. Padovan sequence).
49 on kuuden ensimmäisen yhdistetyn luvun summa:  4+6+8+9+10+12.
49 voidaan muodostaa kolmen peräkkäisen alkuluvun summana:  13+17+19.
49 voidaan muodostaa kolmen eri neliöluvun summana:  6^{2}+3^{2}+2^{2}.
49 on pienin luku, joka on (vähintään) kuuden luvun tapauksessa kunkin itseään pienempien tekijöiden summa. (Nämä luvut ovat 75, 215, 287, 407, 527 ja 551.)
Luonnontieteissä

49 on indiumin järjestysluku jaksollisessa järjestelmässä.
Titaani-49 on titaanin vakaa isotooppi.
Strontium-87 on strontiumin vakaa isotooppi, jonka neutroniluku on 49.
49 Pales on pikkuplaneetta.
Messier 49 on elliptinen galaksi.
Urheilussa

San Francisco 49ers on amerikkalaisen jalkapallon joukkue.
Arsenal voitti 49 jalkapallo-ottelua peräkkäin vuosina 2003–2004.
Rocky Marciano voitti kaikki 49 raskaansarjan nyrkkeilyotteluaan.
Muissa yhteyksissä

49 on Saksan kansainvälinen suuntanumero.
Yhdysvaltojen ja Kanadan raja kulkee suurelta osin 49. pohjoista leveyspiiriä pitkin Oregonin sopimuksen mukaisesti.
Alaska on 49. Yhdysvaltoihin liittynyt osavaltio.
Kalifornian kultaryntäykseen osallistuneita kutsuttiin nimellä 49ers.
Eurooppatie E49 kulkee Saksan ja Itävallan välillä.
Alenka Bratušek

| Alenka Bratušek |
| --- | --- |
 Alenka Bratušek
Slovenian pääministeri
 20.3.2013 –18.9.2014  
Edeltäjä:  Janez Janša
Seuraaja:  Miro Cerar
Pozitivna Slovenija -puolueen johtaja
 17. tammikuuta 2013 – 25. huhtikuuta 2014  
Edeltäjä:  Zoran Janković
Seuraaja:  Zoran Janković
Henkilötiedot
Syntynyt: 31. maaliskuuta 1970 (ikä 54) Celje, Jugoslavia
Tiedot
Puolue:  Pozitivna Slovenija
Aiheesta muualla
zaveznistvo.si
Alenka Bratušek (s. 31. maaliskuuta 1970 Celje, Jugoslavian sosialistinen liittotasavalta) on slovenialainen poliitikko ja valtion pääministeri maaliskuusta 2013 syyskuuhun 2014 asti.
Bratušek toimi väliaikaisesti Pozitivna Slovenija -puolueen johtajana. Huhtikuussa puolue valitsi johtajakseen jälleen Zoran Jankovićin ja toukokuussa Bratušek ilmoitti jättävänsä pääministerin tehtävät puolueensa tuen puutteen vuoksi.
Yleisurheilu kesäolympialaisissa 1924 – miesten 3 000 metrin estejuoksu

Pariisin olympiakisojen miesten 3 000 metrin estejuoksuun osallistui 20 urheilijaa yhdeksästä eri maasta. Kilpailupäivät olivat 7. ja 9. heinäkuuta. Kilpailun voitti Suomen Ville Ritola olympiaennätysajalla..
Alkuerät

Jokaisesta erästä kolme nopeinta loppukilpailuun.
1. erä
| Sija | Nimi | Maa | Aika |
| --- | --- | --- | --- |
| 1 | Elias Katz |  Suomi | 9.43,8 |
| 2 | Paul Bontemps |  Ranska | 9.47,2 |
| 3 | Evelyn Montague |  Iso-Britannia | 9.48,0 |
| 4 | Nestori Järvelä |  Suomi |  |
| 5 | Russell Payne |  Yhdysvallat |  |
| 6 | Georges Leclerc |  Ranska | 10.20,0 |
| 7 | Antenore Negri |  Italia |  |
2. erä
| Sija | Nimi | Maa | Aika |
| --- | --- | --- | --- |
| 1 | Albert Isola |  Ranska | 9.57,8 |
| 2 | Mike Devaney |  Yhdysvallat |  |
| 3 | Karl Ebb |  Suomi |  |
| 4 | Ernesto Ambrosini |  Italia |  |
| 5 | David Cummings |  Iso-Britannia |  |
| 6 | Len Richardson |  Etelä-Afrikka |  |
| - | Sean Kelly |  Irlanti | DNF |
| - | Jan Zeegers |  Alankomaat | DNF |
3. erä
| Sija | Nimi | Maa | Aika |
| --- | --- | --- | --- |
| 1 | Ville Ritola |  Suomi | 9.59,0 |
| 2 | Marvin Rick |  Yhdysvallat | 10.11,0 |
| 3 | Sidney Newey |  Iso-Britannia |  |
| 4 | Maurice Deconninck |  Ranska | 10.19,0 |
| 5 | Stanisław Ziffer |  Puola | 10.38,4 |
Loppukilpailu

| Sija | Nimi | Maa | Aika |
| --- | --- | --- | --- |
| 1 | Ville Ritola |  Suomi | 9.33,6 |
| 2 | Elias Katz |  Suomi | 9.44,0 |
| 3 | Paul Bontemps |  Ranska | 9.45,2 |
| 4 | Marvin Rick |  Yhdysvallat | 9.56,4 |
| 5 | Karl Ebb |  Suomi | 9.57,5 |
| 6 | Evelyn Montague |  Iso-Britannia | 9.58,0 |
| 7 | Mike Devaney |  Yhdysvallat | 10.01,0 |
| 8 | Albert Isola |  Ranska | 10.14,8 |
| - | Sidney Newey |  Iso-Britannia | DNF |
Alennusvaihde

Alennusvaihde on voimansiirron osa, jonka välityssuhde muuttaa akselin pyörimisnopeutta pienemmäksi ja samalla kasvattaa vääntömomenttia.
Moottoriajoneuvoissa alennusvaihde on usein liitetty varsinaisen vaihdelaatikon perään ja se voidaan kytkeä käyttöön silloin, kun ajetaan erityisen hitaasti, raskaalla kuormalla tai vaativassa maastossa ja tarvitaan suurta vääntömomenttia. Tällöin alennusvaihde muuttaa kaikkien vaihteiden välityssuhdetta. Toisinaan alennusvaihteiksi kutsutaan myös varsinaisen vaihdelaatikon hitaimpia vaihteita.
Sähkömoottoreissa käytettävä alennusvaihde on tavallisesti kiinteällä välityssuhteella oleva hammaspyörästö, joka pudottaa akselin kierrosluvun käyttötarkoitukseen sopivaksi ja samalla kasvattaa vääntömomenttia. Myös potkuriturbiinimoottoreissa voidaan käyttää alennusvaihdetta turbiinin ja potkurin välissä, sillä turbiini vaatii toimiakseen niin suuren kierrosnopeuden, ettei potkuri sitä kestäisi.
Kertojavaihde on alennusvaihteen kaltainen, mutta välityssuhde on päinvastainen, jolloin pyörimisnopeus kasvaa ja vääntömomentti pienenee.
William Gaminara

William Gaminara (s. 1956 Lusaka, Sambia) on englantilainen näyttelijä. Hänet tunnetaan parhaiten Professori Leo Daltonin roolista televisiosarjassa Hiljainen todistaja (2002–2013).
William Friese-Greene

William Friese-Greene
William Friese-Greene (7. syyskuuta 1855 Bristol – 5. toukokuuta 1921 Lontoo) oli brittiläinen valokuvaaja ja keksijä. Hän on kiisteltyselvennä hahmo elokuvan varhaisessa historiassa.
Ylimmäinen Huhtasaari

| --- | --- |
Muut nimet:  Revonsaari
Sijainti:  Asikkala Päijät-Häme Suomi
Saariryhmä:  Huhtasaarten saariryhmä
Vesialue:  Päijänne
Korkein kohta:  90 m 
Pinta-ala:  18,6 ha  
muokkaa - muokkaa wikitekstiä - muokkaa Wikidataa
Ylimmäinen Huhtasaari  eli Revonsaari  on Päijänteen saari Päijät-Hämeessä Asikkalassa.
Maantietoa

Saari on 720 metriä pitkä, 410 metriä leveä ja sen pinta-ala on 18,6 hehtaaria . Se sijaitsee Asikkalanselän itäpuolella Salonsaaren ja mantereen Vedentaustan välisessä saaristoisessa järvenosassa. Huhtasaaria on kaksi, eli Ylimmäinen- ja Alimmainen Huhtasaari. Alimmainen sijaitsee mantereen puolella alle 200 metriä koilliseen ja Alimmaisen ympärillä on vielä noin 30 muuta saarta tai luotoa. Ylimmäisen eteläpuolella sijaitsee kilometrin päässä Salonsaari, 600 metrin päässä Kaurissaari ja lounaassa kilometrin päässä Kotasaari. Lisäksi järvenselän ulapan puolella lännessä sijaitsevat 800 metrin päässä Kaitasaaret. Ylimmäinen on kokoonsa nähden matala saari, joka kohoaa 12 metrin korkeuteen Päijänteestä. Saaren metsät ovat paikoin lehtometsää ja mäntymetsää  ja sen rannoille on rakennettu noin 15 vapaa-ajan asuntoa.
Historiaa

Vuoden 1855–1856 Kalmbergin kartastossa on saarilla karttanimenä ”Huhtasaaret” . Saaret on merkitty samalla nimellä Heinolan seudun taloudellisissa kartoissa vuosilta 1920 ja 1942 . Saaret ovat olleet koko ajan autiot eikä saariin ole raivattu pelto- tai niittymaata. Vuoden 1965 peruskartassa saaren nimi on yksilöity ”Revonsaareksi”, ja sen länsirantaan on rakennettu ensimmäinen mökki. Mökki- ja huvilarakentaminen alkaa tästä, sillä seuraavassa vuoden 1980 kartassa on saarelle ilmaantunut kymmenen mökkiä. Tässä kartassa saari tunnetaan jo kahdella nimellä. Seuraavan kymmenen vuoden aikana saarelle rakennetaan enää yksi mökki.
Ykkösen kausi 2003

| Ykkösen kausi 2003 |
| --- | --- |
Joukkueiden määrä:  14
Mestari:  Tornion Pallo –47
Nousseet joukkueet:  TP-47 ja RoPS
Pudonneet joukkueet:  OLS, FC Korsholm ja GBK
Yleisökeskiarvo:  454
Ylempi sarjataso:  Veikkausliiga
Alempi sarjataso:  Kakkonen
  ← 2002 :  2004 → 
Ykkönen on Suomen toiseksi korkein jalkapallon sarjataso. Kaudella 2003 sarja pelattiin yhtenä koko maan kattavana 14 joukkueen kaksinkertaisena sarjana. Sarjan voittaja TP-47 nousi suoraan Veikkausliigaan. Toiseksi sijoittunut RoPS karsi liigapaikasta Veikkausliigassa sijalle 13 sijoittunutta FC KooTeePeetä vastaan ja nousi Veikkausliigaan.
Kaudella 2002 Ykkösessä pelannut HIFK luopui sarjasta ja tilalle nostettiin Kakkosesta FC Korsholm. FC Korsholm ja OLS putosivat suoraan Kakkoseen. Sijoille 11–12 sijoittuneet joukkueet karsivat sarjapaikasta Kakkosen joukkueiden kanssa.
Sarjataulukko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | TP-47, Tornio | 26 | 15 | 8 | 3 | 41–21 | 53 |
| 2. | RoPS, Rovaniemi | 26 | 14 | 7 | 5 | 40–27 | 49 |
| 3. | FC Viikingit, Helsinki | 26 | 13 | 8 | 5 | 38–28 | 47 |
| 4. | FC Honka, Espoo | 26 | 12 | 6 | 8 | 47–28 | 42 |
| 5. | VPS, Vaasa | 26 | 11 | 7 | 8 | 35–26 | 40 |
| 6. | Närpes Kraft, Närpiö | 26 | 10 | 7 | 9 | 42–30 | 37 |
| 7. | VG-62, Naantali | 26 | 10 | 6 | 10 | 40–30 | 36 |
| 8. | AC Oulu, Oulu | 26 | 9 | 8 | 9 | 37–37 | 35 |
| 9. | Rakuunat, Lappeenranta | 26 | 9 | 8 | 9 | 26–28 | 35 |
| 10. | PP-70, Tampere | 26 | 10 | 5 | 11 | 39–45 | 35 |
| 11. | GBK, Kokkola | 26 | 9 | 5 | 12 | 36–45 | 32 |
| 12. | FC Kuusankoski, Kuusankoski | 26 | 6 | 7 | 13 | 31–50 | 25 |
| 13. | OLS, Oulu | 26 | 4 | 7 | 15 | 32–52 | 19 |
| 14. | FC Korsholm, Mustasaari | 26 | 4 | 3 | 19 | 14–51 | 15 |
Karsintaottelut

RoPS, Rovaniemi–FC KooTeePee, Kotka 4–1
FC KooTeePee, Kotka–RoPS, Rovaniemi 3–2
RoPS nousi Veikkausliigaan yhteismaalein 6–4
GBK, Kokkola–P-Iirot, Rauma 1–1
P-Iirot, Rauma–GBK, Kokkola 3–0
P-Iirot nousi Ykköseen yhteismaalein 4–1.
PS Kemi–FC Kuusankoski 2–3
FC Kuusankoski–PS Kemi 2–0
FC Kuusankoski säilytti paikkansa Ykkösessä yhteismaalein 5–2.